CELEX: 31984R1921
Language: el
Date: 1984-07-04 00:00:00
Title: Κανονισμός (ΕΟΚ) αριθ. 1921/84 της Επιτροπής της 4ης Ιουλίου 1984 περί της δευτέρας τροποποιήσεως του κανονισμού (ΕΟΚ) αριθ. 500/84 για την κατανομή των ποσοστώσεων των εισαγωγών που έχουν καθορισθεί για ορισμένα προϊόντα καταγωγής Ηνωμένων Πολιτειών Αμερικής

Avis juridique important

|

31984R1921

Κανονισμός (ΕΟΚ) αριθ. 1921/84 της Επιτροπής της 4ης Ιουλίου 1984 περί της δευτέρας τροποποιήσεως του κανονισμού (ΕΟΚ) αριθ. 500/84 για την κατανομή των ποσοστώσεων των εισαγωγών που έχουν καθορισθεί για ορισμένα προϊόντα καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 179 της 06/07/1984 σ. 0008 - 0009

***** ΚΑΝΟΝΙΣΜΟΣ (ΕΟΚ) αριθ. 1921/84 ΤΗΣ ΕΠΙΤΡΟΠΗΣ  της 4ης Ιουλίου 1984  περί της δευτέρας τροποποιήσεως του κανονισμού (ΕΟΚ) αριθ. 500/84 για την κατανομή των ποσοστώσεων των εισαγωγών που έχουν καθορισθεί για ορισμένα προϊόντα καταγωγής Ηνωμένων Πολιτειών Αμερικής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 349/84 του Συμβουλίου της 6ης Φεβρουαρίου 1984 για την αναστολή των δασμολογικών παραχωρήσεων και την αύξηση των δασμών του Κοινού Δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής και για την επιβολή ποσοτικών περιορισμών σε άλλα προϊόντα καταγωγής της χώρας αυτής (1), όπως τροποποιήθηκε από τον κανονισμό (ΕΟΚ) αριθ. 1346/84 (2), και ιδίως το άρθρο 3 παράγραφος 2,  Εκτιμώντας:  ότι με τον κανονισμό (ΕΟΚ) αριθ. 500/84 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1576/84 (4), οι ποσοστώσεις εισαγωγής που είχαν καθοριστεί για ορισμένα προϊόντα καταγωγής Ηνωμένων Πολιτειών Αμερικής χωρίστηκαν σε δύο τμήματα, από τα οποία το πρώτο διανέμεται στα κράτη μέλη και το δεύτερο αποτελεί κοινοτικό απόθεμα·  ότι για να αντιμετωπιστούν, για ένα από τα αναφερόμενα προϊόντα, επείγουσες ανάγκες εφοδιασμού, που παρουσιάστηκαν σε πιο έντονο βαθμό σε ορισμένα κράτη μέλη, είναι αναγκαία η τροποποίηση της κατανομής μεταξύ των κρατών μελών η οποία συνίσταται στην επιστροφή στο κοινοτικό απόθεμα μέρους της αρχικής διανομής στα κράτη μέλη της Benelux·  ότι το Συμβούλιο, με τον κανονισμό (ΕΟΚ) αριθ. 1346/84 που προαναφέρθηκε, αναπροσάρμοσε τις ποσοστώσεις εισαγωγής σύμφωνα με την εξέλιξη της ισοτιμίας δολαρίου-ECU· ότι, με την επιφύλαξη της κατανομής της αύξησης που προκύπτει, πρέπει να διατεθεί ένα τμήμα από την αύξηση αυτή για την άμεση ικανοποίηση των αναγκών που προαναφέρθηκαν για εφοδιασμό σε ένα από τα εν λόγω προϊόντα·  ότι είναι χρήσιμο, μετά την εμπειρία που αποκτήθηκε, να επισπευσθούν ορισμένες ημερομηνίες για την παροχή των πληροφοριών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Ποσοστώσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 500/84 τροποποιείται σύμφωνα με το παράρτημα του παρόντος κανονισμού.  Άρθρο 2  Στο άρθρο 2 το πρώτο εδάφιο αντικαθίσταται από το ακόλουθο κείμενο:  «Τα κράτη μέλη ανακοινώνουν στην Επιτροπή, το αργότερο μέχρι τις 15 Σεπτεμβρίου 1984, το σύνολο των εισαγωγών που πραγματοποιήθηκαν και καταλογίστηκαν στην κοινοτική ποσόστωση μέχρι τις 31 Αυγούστου 1984.»  Άρθρο 3  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Ιουλίου 1984.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 40 της 11. 2. 1984, σ. 1.  (2) ΕΕ αριθ. L 131 της 17. 5. 1984, σ. 1.  (3) ΕΕ αριθ. L 57 της 28. 2. 1984, σ. 7.  (4) ΕΕ αριθ. L 151 της 7. 6. 1984, σ. 22.   ΠΑΡΑΡΤΗΜΑ  1.2.3.4.5.6,13 //   //   //   //   //   //   // Κώδικας ΝΙΜΕΧΕ   // Κοινοτικές  ποσοστώσεις  σε χιλιάδες ECU  // Απόθεμα  σε χιλιάδες ECU  // 50 % αύξηση επί της  βάσεως του κανονισμού  (ΕΟΚ) αριθ. 1346/84  σε χιλιάδες ECU  // Σύνολο προς χορήγηση  σε χιλιάδες ECU  // σε χιλιάδες ECU  //   //   //   //   //  //   //  1.2.3.4.5.6.7.8.9.10.11.12.13 //   //   //   //   //  // D  // F  // I  // BNL  // UK  // IRL  // DK  // GR  //  //   //   //   //   //   //   //   //   //   //   //   //   // 1   // 2  // 3  // 4  // 5  // 6  // 7  // 8  // 9  // 10  // 11  // 12  // 13  //   //   //   //   //   //   //   //   //   //  //   //   //   // 39.02-09   // 10 800  // 780  // 850  // 1 630  // 2 285  // 765  // 2 070  // 1 580  // 3 040  // 620  // 435  // 5  //   //   //  //   //   //   //   //   //   //   //   //   //